Viborger Samler, 1842-01-04
At Pairsrettens Dom i Attentatanliggendet maatte fremkalde i Paris en stor Gjæring, var at vente. De fremmede Gesandter have afsendt Domsslutningen til deres respective Hoffer. Jblandt det store Antal af Deputerede, der yttre deres Misfornøielse med Dommen, høre ogsaa Dufaure og Passe. Jøvrigt udtaler Pressen sig i paafaldende moderate og forsigtige Udtryk om hiin Dom. Til denne Forsigtighed, dette Maadehold er det ikke vanskeligt at finde Nøglen. Efter saadanne Præcedentier vilde Regjeringen neppe tage i Betænkning af vove en Kamp med Pressen, saafremt denne maatte indlede et heftigt og bestemt Angreb imod Pairsretten. "Naar Politiken blander sig i Retspleien, saa frembyder denne efter Guizots egne Udtryk - ikke længere nogen Garantie. Pressen er truet med store Farer; skal Pressen, ikke gaae sin Undergang imøde, maa man opretholde den. – "Vi paastaae, siger National, at den Dom, der fordømmer Dupoty, har vakt almindelig Forbauseelse, ja endog Bedøvelse. Endog Regjeringens Tilhængere lægge ikke Dølgsmaal paa den Bekymring og Smerte, denne Dom har foraarsaget dem. Siden 1830 har ingen Begivenhed vakt en saa almindelig udbredt Gjæring; og hersker der Bestyrtelse, da er det i mindre Grad hos Regjeringens Modstandere end hos dens Tilhængere. Pairsrettens Dom er souverain. Loven befaler os at respectere hiin, og vi ville ikke overtræde Loven. Er Dommernes Samvittighed rolig, da ville vi ikke søge at forstyrre dens Rolighed. Men der er een Ting, som stedse behersker Justitiens Handlinger og den individuelle Samvittighed: det er den almindelige Følelse. Sandheden byder os at erklære, at denne Følelse er krænket paa en smertelig og grusom Maade. Vi forbeholde os til et roligere Moment de Reflexioner, som hiin Dom aftvinger os, – Ogsaa Journalerne Constitutionnel, Courrier, fraucais, Temps, Siele yttre sig i misbilligende Udtryk om Pairernes Dom. At endog Journalen la Presse har kastet Stridshandsken og udæstet Pairiet, vækker isærdeleshed Sensation. Er", udbryder denne Journal, "Dommen imod Dupoty kun motiveret ved Kjendsgierninger og Pairernes dybe Overbeviisning, saa have vi ikke Andet at gjøre end at agte og forkynde hiin Dom; men er den derimod meere bestemt ved politiske end retlige Hensyn, ved Statsgrunde, udledede enten fra den radicale Presses Excesser, eller fra de Farer, for hvilke Organisationen af de hemmelige Selskaber udsætter vore Justitutioner, – eller ved Nødvendigheden af at bibringe et Slag, der gjør et levende Jndtryk paa Gemytterne og giengiver den slappede og svækkede moralske Følelse sin Kraft: da ville vi - hvor stor endog vor Agtelse er for de berømte Navne, der have underskrevet hiin Dom, hvor tungt det endog falder os ved denne Leilighed at adskille os fra Pairiet, der stedse har fundet os beredvillige til at forsvare det imod alle uretfærdige Angreb aldrig fornegte de store Principer, til hvilke vi bestandig have bekjendt os; vi ville endog have Mod til at udtale vor Mening imod det; vi ville erklære idag som igaar at det er en hellig, uomstødelig Sandhed, at Politiken aldrig tør indblande sig i Justitiens Forhandlinger! Samfundet har andre Midler for at forsvare sig; har det kun et saadant Middel at hentye til, da er det forlorent." Af Journalerne har kun Journ. d. Deb., skjøndt i temmelig svage Udtryk, taget Pairskammerets Dom i Forsvar.